**Lesja historielag - årsmelding 2021**

**Medlemmer**

I 2021 hadde Lesja Historielag 189 medlemmar, av desse tre æresmedlemmar.

**Årsmøtet 2021**

Etter vedtektene skal årsmøtet haldast før 1. april. På grunn av pandemien vart årsmøtet utsett til 27. mai.

Einar Morken las dikt av Audun Høgbrenna.

Innkalling og sakliste vart godkjent, Oddvar Romundset vart vald til møteleiar og Einar Morken til møtesekretær. Årsmelding, rekneskap og revisjonsrapport for 2020 vart referert og godkjent. Medlemskontingenten for 2021 vart uendra.

*Val*: Ola Jo Botheim leia valet. Rolf Sørumgård, Kjell Erik Meiningen og Einar Morken vart attvald i styret for 2 år. Oddvar Romundset hadde takka nei til attval, men har sagt ja til å vera redaktør for årboka, og møter i styret utan stemmerett. Arnfinn Kjelland vart valgt inn i styret for 2 år. Marit Kolstad, Peder Bjorli og Bjørg Nordset var ikkje på val. Vara til styret i 1 år: Arne Staurust, Thorbjørn Torstad og Jorunn Krokrud.

Einar Morken vart vald til leiar for 1 år. Valnemnd: Aud Einbu,leiar, Håkon Oddbjørn Tordhol og Elbjørg Kaarbø(ny). Revisorar: Ola Ulfsby Bottheim og Steinar Sørumgård. Vara: Thorbjørg Utgård og Sigrunn Romslo. Styremedlemmer i Lesja Bygdemuseum er Oddvar Romundset og Einar Morken. Varamedlemmer: Kjell Erik Meiningen og Peder Bjorli. Skriftnemnd for årboka: Oddvar Romundset, leiar/redaktør, Marit Tordhol, Hans Enstad , Rolf Sørumgård, Peder Bjorli og Aud Hole. Sigmund Kolstad er engasjert som kasserar og tiltrer styret.

Etter årsmøtet var det enkel kaffeservering. Oddvar informerte om planar for neste år og Arnfinn Kjelland fortalde om arbeidet med kulturstigen ved Lesjaskog kyrkje og området ved Lisser.

**Møte og representasjon**

Sidan førre årsmøtet har det vore 4 ordinære styremøte. På grunn av korona har det ikkje vore Gudbrandsdalseminar.

 Marit Kolstad og Mari Sæland var på møte på Ullinsvin 29. juni,og var med og var vertskap på utstillinga der 16.juli. Oddvar Romundset var vertskap der 25.juli.

Dette var etter henvendelse frå Øystein Rudi.

**Lorkverna**

I Lorkvernkomiteen sit Kjell Erik Meiningen, Odd Reidar Hole, Mari Sæland, Sigurd K. Bø og Kari Lothe. Dei leier arbeidet med vedlikehald og fornying av Lorkverna og ser til at dei tekniske anlegga fungerer. Dei organiserer dugnader ved behov for vedlikehald eller forbetringar. I 2021 hadde vi og vårdugnad, med rydding, raking og husvask på Lorkverna. Det er aldri vanskeleg å få med folk når noko ekstra skal gjerast. Reguleringsplana for Lorkvennområdet er nå vedtatt i kommunestyret. Det vart ein merknad om at området skal gjerdast inn for å hindre at beitedyr kjem inn på området. Dett må vi sjå på når det blir bart, og få gjort noko med .

**Besøk og omvisning.**

Smittevernreglane var ikkje til hinder for besøk og omvisning ved Lorkverna i sommar heller. Vi hadde møllarkurs også i år , med stort sett dei same deltakarane som tidligare år, og sette opp ein turnus med to møllarar på vakt kvar helg. Jonsokfeiringa samla om lag 25 deltakarari fint vær med grilling, kaffe og bålbrenning.. I 2021 hadde 2562 skrive namnet sitt i gjesteboka. Det er noko ferre enn i 2020. Ved Lorfossen var det 1289 underskrifter i gjesteboka. Det har også i sommar vore guiding og maling av korn på mølla, frå skuleslutt til byrjinga av nytt skuleår i august. Ynskje om guiding varierer stort frå nesten ingen nokre dagar til ein del andre gonger. Det har også vore nokre omvisningar av større grupper som har meldt si interesse på førehånd.

Chamoristallenhadde også i år nokre overnattingar i Lorkverna, noko som lagar meir liv og røre i området. Vi trur også atungane på rideleir hos Ragnhild Thoresen set pris på overnattingar her. Også i år vart det brent kol i kolmila både av Sigurd K. Bø og smedelevane frå Hjerleid.

 I sommar er det bygd ny trapp ved gapahuken, slik at det er lettare å koma seg ned for å hente vatn til kaffekjelen. Dette er utført av dei flittige eldsjelene Odd Reidar Hole , Per Nørstegård og K.M. Bjørneby.

**Verkensstugu**

Arbeidet med å oppgradere Verkensstugu på Filling heldt fram dette året. Informasjonstavlene på veggen inne i Verkensstugu er no kome på plass, vi har no og fått skilta som skal opp ved vegen, dei blir sett opp når det blir muleg.

Stor takk til Oddvar og Rolf som har lagt ned eit stort arbeid her.

**Registrering av buer og burestar i Lesja**

Kai Ove Riise driv med eit prosjekt om buer og burestar i Lesja, der det er planar om at det skal ende opp med ei bok om emnet. Historielaget har vedtatt å støtte han med dette prosjektet. Han inviterte derfor Oddvar og Einar til eit orienteringsmøte i januar. Han har knytta til seg fleire personar i heile bygda som er med på registreringa, dei er godt i gang , men manglar nok noko registrering som han håpar dei får gjort i sommar. Vi ser fram til fortsetjinga av prosjektet.

**Bok om treskjerarane i Sveen**

Sveen-familien har invitert historielaget til eit samarbeid om å utgje bok om treskjerarane frå Sveen. Gudbrandsdalsmusea vil stå som utgjevar av boka og Torveig Dahl er redaktør. Historielaget engasjerer seg ikkje økonomisk i prosjektet, men vil delta i redaksjonen og elles i samarbeid med museet vera med på å skape interesse for prosjektet gjennom utstillingar, kveldsseto eller andre arrangement.

**Kontorlokale**

Vi har fått disponere et kontor i lokala til Gudbrandsdalsmuseet i Tunstugu.

I sommar fekk vi tilbod frå Gunilla Anderson at vi kunne få kontormøbler frå henne til kontoret, noko vi takka ja til. Nå er flotte møblar på plass. Vi har og kjøpt inn datautstyr og fotoscanner. Vi planlegg at vi skal kunne være der kanskje ein dag i veka, slik at vist det er nokon som lurer på noko kan dei treffe nokon frå styret der.

**Arrangement.**

Historielaget arrangerte den 10.oktober Olavsfest på kulturhuset på Lesja. Det var ein del av markeringa av 1000 års minne om da Olav reiste gjennom dalen og sette att prestar i alle bygder. Vi høyrte foredrag av Oddvar Romundset,Kai Ove Riise og Hans Jakob Dahl. Dessutan hadde vi invitert Vegard Vike frå kulturhistorisk museum til å presentere sverdfunn i Lesja. Han hadde med seg to sverd som var funne her. Det var svert mange som kom den dagen, vi registrerte godt og vel hundre personar på kulturhuset den dagen.

**Kulturprisen**

I år var det ikkje historielaget som sto som arrangør av olsokfesten.

Det var Lesja Kommune som sto for festen på Tunstugu der historielaget fekk tildelt kulturprisen. Ein triveleg kveld med god song av Synne Vo.

Oddvar takka for prisen med eit fint foredrag om historielagets

alle aktiviteter.

**Økonomi**

Økonomien er framleis solid takka vere tilskot vi har motteke i tidlegare år, men inntektene er relativt små. Nedskjeringar i kommunen har ført til at vi ikkje lenger mottek kulturmidlar derifrå. Drifta tærer derfor på kapitalen, så for å sikre økonomien framover må vi prøve å finne fram til relevante finansieringskjelder for nye prosjekt.

Lesjaverk 27 mars 2022 Einar Morken